
Број: 05-511-59/2022
Датум: 15.02.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „FRUCTA – TRADE“ д.о.о. Дервента, ПЈ „СУПЕР КОРТ бр. 1“ Зворник, за издавање еколошке дозволе за пословни објекат – маркет, који се налази у насељу Челопек бб, град Зворник, од 23.12.2022.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „FRUCTA – TRADE“ д.о.о. Дервента, ПЈ „СУПЕР КОРТ бр. 1“ Зворник, ЕКОЛОШКА ДОЗВОЛА за пословни објекат – маркет, који се налази у насељу Челопек бб, град Зворник, на грађевинској парцели означеној као к.ч. број: 2869/7 и 2869/10 К.О. Челопек. 
2. Опис активности и постројења за које се издаје еколошка дозвола:
Објекат је спратности приземље Пр и максималних димензија 44,00 m х 30,00 m. Приступ предметном објекту је обезбјеђен са магистралног пута Зворник – Бијељина.
Објекат се садржи из сљедећих цијелина:
· простор продаје (маркета),

· простор каса,

· простор магацина, припреме и техничких просторија,

· простор за припрему меса

· простор гдје се налазе коморе

· кухиња са складиштем прехамбрених сировина,

· пекара,

· санитарни чворови са гардеробом за радно особље,
· инфо пулт са мјењачницом и техничким просторијама,

· кафе бар са играоницом за дјецу,
· санитарни чворови за госте.
3. Инвеститор „FRUCTA – TRADE“ д.о.о. Дервента, ПЈ „СУПЕР КОРТ бр. 1“ Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „FRUCTA – TRADE“ д.о.о. Дервента, ПЈ „СУПЕР КОРТ бр. 1“ Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Адекватном организацијом рада спречити стварање гужве и застоја. 

· Редовно одржавати  и чистити манипулативне површине и паркинг простор на локацији предметног објекта. 

· Користити технички исправне уређаје и опрему како би се смањиле емисије загађујућих материја у ваздух и спријечили инциденти.
· Вршити редован технички преглед возила у власништву предузећа, редован сервис и контролу рада клима комора и расхладне машине (агрегата), контролу рада издувне вентилације из простора објекта, како би се обезбједило да издувни гасови из транспортних возила, опреме и уређаја из пословног објекта не могу бити узрок прекомјерног загађења ваздуха.
· Приликом истовара или утовара сировина  и готових производа у кругу предузећа искључити рад мотора транспортних возила.
· Користити технички исправна возила и радне машине, као и вршити редовна периодична испитивања од стране овлаштене институције. 

· Уређаји односно постројења која емитују буку (компресор, агрегат и др.)морају бити атестирани, односно морају бити конструисани или изоловани, да у спољну средину не емтују буку преко дозвољеног нивоа. 

· У случају повећаног нивоа буке, усљед рада опреме у објектима, извршити у складу са техничким могућностима херметизацију извора буке.
· Током рада постројења потребно је врата на предметном објекту, гдје се јавља бука, држати затворена (отварати по потреби).
· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· У циљу смањења емисија у ваздух вршити прскање и влажење круга пословног објекта, а нарочито манипулативних површина и скалдишног простора у сушном периоду.
· Да би се смањило присуство буке и прашине са локације на околину извршити одговарајући одабир и засађивање зимзеленог цвијећа и других биљака у циљу формирања заштитних баријера према сусједним локацијама  и визуелног уређења локације.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде („Службени гласник РС“, број: 44/01).
· Санитарне и фекалне отпадне воде из пословног простора одводити у септичку јаму која треба да задовољава услове прописане Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Одржавање септичке јаме вршити у складу са правилником.
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са Правилником.
· Одржавати систем за прикупљање атмосферских вода са отворених површина око објекта.
· Водити евиденцију одржавања мастолова, сепаратора уља и масти, септичке јаме, као и свих сливних, одводних канала са решеткама (датум и врујеме чишћења, количина очишћеног садржаја, име, презиме и потпис одговорног лица за чишћење и име, презиме и потпис лица који је извршио чишћење).
· Због присуства веће количине масних текућина и уља органског поријекла из кухиње, ресторана, простора припреме меса, простора пекаре, прије испуста отпадних технолошких вода потребно је уградити мастолове.
· Прије брисања подова објекта џогером исте очистити сувим поступком.
· У случају просипања сировина у складишту, вршити суво чишћење површина и брисање влажном крпом, а настали отпад збрињавати у намјенски контејнер.
· Уредити простор са танкваном на предметној локацији за безбједно и привремено одлагање опасног отпада (замашћене крпе за брисање, амбалажа која садржи остатке опасног отпада), заштићену од атмосферских утицаја.
· Све отпадне воде третирати на начин да се не угрози квалитет подземних и површинских вода.
· Атмосферске воде са кровних површина сабирним каналима одводити у путни канал.

· Атмосферске воде са манипулативног платоа  и паркинг простора одводити у сепаратор уља и масти.

· Изградити сепаратор масти и уља за прихват атмосферских вода са паркиг простора. Рок: август мјесец 2023.год.

· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· Обезбједити одговарајуће количине адсорбенса (комерцијалног назива нпр. LEYCO-SORB DRY и сл.), средства за суво чишћење тла и радних површина. Истим дјеловати у случају просипања уља, мазива, горива у кругу пословног објекта.
· Употребљени апсорбенс и друге загађене материје збринути као опасни отпад.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Прописно одлагати све врсте отпада на предметној локацији и спријечити неконтролисано расипање.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Контејнери/бурад за одлагање свих врста отпада на локацији морају бити јасно означени типом и нивоом опасности.
· Отпад који настаје на локацији прикупљати и раздвајати на мјесту настанка, а опасни отпад одлагати у намјенске контејнере и посуде за опасни отпад.

· Закључити Уговоре са овлаштеним оператерима за правилно збрињавање комуналног отпада (отпад од боравка запослених, отпад из процеса рада, амбалажни отпад), органски и др. отпад са локације пословног објекта.
· Набавити довољан број намјенских контејнера и посуда за збрињавање опасног комуналног отпада и исте поставити на локацију уређену за безбједно привремено одлагање отпада, заштићену од атмосферских утицаја.
· Поставити упозоравајуће табле са упутама и забранама.
· Контејнери – канте за складиштење отпада морају јасно бити означени типом и нивоом опасности отпада.
· Рециклабилни отпад (папир, картон, фолија, кесе и сл.) одвојено сакупљати и привремено складиштити до тренутка продаје регистрованим предузећимаза промет секундарних сировина.
· Остатке од хране (отпад из процеса рада) одлагати у контејнер за органски отпад.
· Контролисати спровођење плана управљања отпадом од стране одговорног лица.
· Комунални отпад одлагати у посебни контејнер и збрињавати га на основу уговора са комуналним предузећем.
· Уредити простор са танкваном на предметној локацији за безбједно и привремено одлагање опасног отпада (замашћене крпе за брисање, амбалажа која садржи остатке опасног отпада), заштићену од атмосферских утицаја.
· Приликом замјене уља и мазива и расхладних емулзија на машинама, обавезно истрошени материјал збрињавати у непропусне посуде отпорне на садржај истих, осигурати их од случајног изливања, те са њима поступати као са опасним отпадом и збрињавати га од стране овлаштене институције.
· Није дозвољено мијешање опасног и неопасног отпада.
· Отпад из сепаратора уље/вода – збрињавати од стране овлашћеног предузећа које ће према уговору вршити одржавање и чишћење сепаратора.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Придржавати се свих мјера дефинисаних Планом управљања отпадом, а све у складу са Законом о управљању отпадом („Сл.гл.Републике Српске“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте отпада које се могу јавити на предметној локацији 
	Шифра
	Назив отпада

	02 02 02
	Отпад од животињског ткива

	13 05 02*
	Муљеви из сепаратора уље / вода

	13 05 06*
	Уља из сепаратора уље / вода

	13 05 07*
	Зауљена вода из сепаратора уље / вода

	15 01 01
	Папирна и картонска амбалажа

	15 01 02
	Пластична амбалажа

	15 01 04
	Метална амбалажа

	15 01 06
	Мијешана амбалажа

	15 01 07
	Стаклена амбалажа

	15 02 02*
	Апсорбенти, филтерски материјали (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	15 02 03
	Апсорбенти, филтерски материјали, крпе за брисање и заштитна одјећа другачији од оних наведених у 15 02 02  

	20 03 01
	Мијешани комунални отпад

	20 01 08 
	Биоразградиви кухињски отпад и отпад из ресторана

	20 03 04
	Муљеви из септичких јама


  Напомена: Опасни отпад у табели има ознаку звијездице (*)
3.3.4.   Мјере заштите у случају инцидентних ситуација
· Добра комуникација са ватрогасним службама, цивилном заштитом, службом хитне медицинске помоћи и полицијом.
· Дјелотворно гашење пожара у зачетку, у сврху правовременог гашења и спречавања разарајућих пожара на објектима који пријете изворима опасности за околину, односно прелаз пожара на њих.

· Дјелотворно гашење развијених пожара на наведеним локалитетима пожарним професионалним и добровољним ватрогасним екипама, са којима треба успоставити сарадњу.

· Активирати градске и властите снаге на евакуацију и спашавање људи.

· Активирати узбуњивање снага цивилне заштите, у сврху појачане приправности при изванредном догађају.

· Евакуисати особе из угроженог подручја, организовати спасавање озлијеђених особа у несрећи, уз пружање помоћи на одговарајући начин.

· Спријечити свако излијевање нафтних дривата а у случају истог што је прије могуће зауставити.мобилне преграде у сврху заштите простора се могу направити од пијеска, земље као и другог материјала за заштиту.  

         3.3.5.   Мјере након затварања постројења
· У случају преуређења постројења или доградње нових помоћних објеката, вршити уградњу конструктивних материјала који не садрже токсичне или радиоактивне елементе.
· Користити све расположиве мјере у циљу уклањања отпада.  
· У случају промјене локалитета инвеститор је дужан извршити рекултивацију терена и предметни локалитет довести у првобитно стање у складу са посебним пројектом о рекултивацији.
· Отпад који би настао у случају рушења постројења збринути на адекватан начин.
· Извршити физичко уклањање постројења и објеката.
· Извршити физичко поравнање терена и оплеменити изглед и пејзаж локације засијавањем и засађивањем одговарајућих биљних врста.
· Локацију постројења вратити у задовољавајуће стање, уклонити сав материјал и отпад са локације и терен локације потпуно уредити.

         3.4. Инвеститор, „FRUCTA – TRADE“ д.о.о. Дервента, ПЈ „СУПЕР КОРТ бр. 1“ Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вредности за загађујуће материје и то:
  4.1.   Граничне вриједности параметара квалитета воде које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник РС“, број: 44/01). Граничне вриједности дате су у сљедећој табели: 
Табела бр. 2: Граничне вриједности параметара квалитета воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01)
	Р.Б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА
ВРИЈЕДНОСТ


	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Укупне суспендоване материје
	g/m3
	35

	5.
	БПК5
	g/m3
	25

	6.
	ХПК
	g/m3
	125

	7.
	Минерална уља
	mg/m3
	500

	8.
	Детерџенти
	mg/m3
	1000


5. Мониторинг
         5.1.  Одговорно лице „FRUCTA – TRADE“ д.о.о. Дервента, ПЈ „СУПЕР КОРТ бр. 1“ Зворник дужно је спроводити мониторинг загађујућих материја у периоду важења еколошке дозволе како је прописано у табели:

Табела бр.3:  План мониторинга
	Р.

бр.
	Аспект животне средине
	Закон /Пропис
	Mјесто мјерења
	Параметри  који се анализирају
	Начин вршења мониторинга
	Учесталост мониторинга

	1.
	МОНИТОРИНГ ОТПАДНИХ ВОДА ИЗ СЕПАРАТОРА УЉА И ГОРИВА
	Правилником о условима за испуштање отпадних вода у површинске воде („Службени гласник РС“, број 44/01)
	На испусту из сепаратора
	Параметри квалитета воде:

Температура, pH
BPK5,

HPK-дихроматни,

талог након пола часа таложења,

укупне суспендоване материје,

минерална уља,

детерџенти
	Одговарајућа опрема за мониторинг квалитета воде


	Једном годишње

	2.
	МОНИТОРИНГ
СТАЊА
ОТПАДНИХ
MАТЕРИJА

- MJЕСЕЧНИ-
	Закон о управљању отпадом („Службени гласник РС”), број 111/13, 106/15 и 16/18, 70/20, 63/21, 65/21)

Правилник о категоријама, испитивању и класификацији отпада („Службени гласник РепубликеСрпске”, број 19/15, 79/18)
	На предметној    локацији
	План управљања отпадом
	-
	Mјесечно


5.2.   Мониторинг буке 
Мониторинг нивоа буке вршити по притужби грађана и по налогу надлежног еколошког инспекторa. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).
         5.3.   Мониторинг ваздуха

Мониторинг квалитета ваздуха вршити у случају акцидентних ситуација, по притужби грађана или по налогу надлежног еколошког инспектора. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

5.4.   Мониторинг  воде 

Квалитативни мониторинг отпадних вода вршити једном годишње, у свим годинама важења еколошке дозволе. Резултати мјерења морају бити у складу са Правилником о условима  за испуштање отпадних вода у површинске воде („Службени гласник РС“, број: 44/01).

5.5.  Мониторинг земљишта 

Мониторинг земљишта вршити само у случају акцидентних ситуација или по налогу надлежног еколошког инспектора.

5.6. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе израђени од овлашћене институције „ЕКОДОЗВОЛА“д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „FRUCTA – TRADE“ д.о.о. Дервента, ПЈ „СУПЕР КОРТ бр. 1“ Зворник дана 23.12.2022.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат – маркет, који се налази у насељу који се налази у насељу Челопек бб, град Зворник, на грађевинској парцели означеној као к.ч. број: 2869/7 и 2869/10 К.О. Челопек.

         Уз Захтјев су достављени Докази, које је урадила овлашћена институција „ЕКОДОЗВОЛА“д.о.о. Бања Лука, која поседује лиценцу за обављање дјелатности из области заштите животне средине, број: 1-Е/07 од 16.01.2020.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број: 210/22 од децембра 2022. године приложио и сљедећу документацију:
· Рјешење о регистрацији, Окружни привредни суд Добој, број: 60-0-Reg-17-000 915 од 21.07.2017.год.
· Рјешење, Одјељење за просторно уређење Градска управа Града Зворник, број: 04-361-87/2017 од 08.09.2017.год.

· Рјешење, Одјељење за просторно уређење Градска управа Града Зворник, број: 04-361-46/2017 од 19.05.2017.год.

· Локацијски услови, Одјељење за просторно уређење Градска управа Града Зворник, број: 04-364-30/2017 од 12.04.2017.год.

· Уговор о закупу пословног простора, нотар Зоран Ковачевић, ОПУ 1642/17 од 13.06.2017.год.

· Земљишнокњижни извадак, Републичка управа за геодетске и имовинско-правне послове Бања Лука, НАР И РЗ БРОЈ: 21.21/714.3-1-1181/17 од 12.09.2017.год.

· Посједовни лист – препис, Републичка управа за геодетске и имовинско-правне послове Бања Лука, број: 21.21-952.1-1-2374/2017 од 12.09.2017.год.

· Копија катастарског плана, Републичка управа за имовинско-правне послове, ПЈ Зворник, КО Челопек, број плана: 09, од 08.09.2019.год.
	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 27.12.2022.- 27.01.2023. год. У Законом предвиђеном року од 30 дана  није изјављена ниједна примједба.
          O резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.

Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

